Document ID: 31993R2915

ΚΑΝΟΝΙΣΜΟΣ (ΕΟΚ) αριθ. 2915/93 ΤΗΣ ΕΠΙΤΡΟΠΗΣ της 22ας Οκτωβρίου 1993 για τροποποίηση του κανονισμού (ΕΟΚ) αριθ. 3077/78 περί διαπιστώσεως της ισοτιμίας των βεβαιώσεων που συνοδεύουν το λυκίσκο που εισάγεται από τρίτες χώρες με τα κοινοτικά πιστοποιητικά
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1696/71 του Συμβουλίου της 26ης Ιουλίου 1971 περί κοινής οργανώσεως της αγοράς στον τομέα του λυκίσκου (1), όπως τροποποιήθηκε τελευταία από τον κανονισμό (ΕΟΚ) αριθ. 3124/92 (2), και ιδίως το άρθρο 5 παράγραφος 2,
Εκτιμώντας:
ότι ο κανονισμός (ΕΟΚ) αριθ. 3077/78 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2238/91 (4), έχει αναγνωρίσει την ισοτιμία με τα κοινοτικά πιστοποιητικά των βεβαιώσεων που συνοδεύουν το λυκίσκο που εισάγεται από ορισμένες τρίτες χώρες και έχει θεσπίσει τον κατάλογο των υπηρεσιών των χωρών αυτών που είναι εξουσιοδοτημένες να εκδίδουν τις βεβαιώσεις ισοτιμίας καθώς και των προϊόντων που αφορούν- ότι έκτοτε, λόγω πολιτικών γεγονότων που μεσολάβησαν είναι αναγκαία η αναθεώρηση του καταλόγου αυτού- ότι εναπόκειται στις υπηρεσίες των τρίτων χωρών να ενημερώνουν τα στοιχεία που εμφαίνονται στο παράρτημα του παρόντος κανονισμού και να τα ανακοινώνουν στις υπηρεσίες της Επιτροπής με πνεύμα στενής συνεργασίας-
ότι έκτοτε, η Ουγγαρία δεσμεύτηκε να τηρήσει τις απαιτήσεις που προβλέπονται για την εμπορία του λυκίσκου και των προϊόντων του λυκίσκου και εξουσιοδότησε υπηρεσία να εκδίδει τις βεβαιώσεις ισοτιμίας- ότι πρέπει, συνεπώς, να αναγνωριστούν οι βεβαιώσεις αυτές ως ισότιμες των κοινοτικών πιστοποιητικών και να γίνουν αποδεκτά για ελεύθερη κυκλοφορία τα προϊόντα τα οποία καλύπτουν- ότι πρέπει να συμπληρωθεί κατά την έννοια αυτή το παράρτημα του κανονισμού (ΕΟΚ) αριθ. 3077/78-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λυκίσκου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 3077/78 τροποποιείται ως εξής:
1. στο άρθρο 1 προστίθεται το ακόλουθο κείμενο:
"Το παράρτημα αναθεωρείται συναρτήσει των ανακοινώσεων που αποστέλουν οι τρίτες χώρες."-
2. το παράρτημα αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Οκτωβρίου 1993.

Labels: 3
18
17
5